וילפרדו קבאז'רו

וילפרדו דניאל קבאז'רו (בספרדית: Wilfredo Daniel Caballero; נולד ב-28 בספטמבר 1981) הוא כדורגלן ארגנטינאי המשחק בעמדת השוער בסאות'המפטון. קבאז'רו, המכונה וילי (Willy) מחזיק גם בדרכון ספרדי.

ביוגרפיה 
קבאז'רו גדל במחלקת הנוער של בוקה ג'וניורס. הוא ערך את הופעת הבכורה במדי הקבוצה הבוגרת ב-5 בפברואר 2002 במשחקה של בוקה ג'וניורס מול ניואל'ס אולד בויס. הוא שימש כמחליפו של רוברטו אבודנסיירי וערך 15 הופעות במדי הקבוצה בטרם עבר בשנת 2004 לאלצ'ה, במדיה הפך לאחד השוערים הטובים בליגה הספרדית השנייה. למרות התעניינות מצידן של קבוצות מהליגה הראשונה, נותר קבאז'רו בקבוצה.

ב-2006 חזר לארגנטינה והצטרף לארסנל דה סראנדי  בה שיחק במשך טורניר אחד (הליגה הארגנטינאית מחולקת לשני טורנירים) וזאת בשל סיבות אישיות. ב-2007 חזר לאלצ'ה ושימש כשוערה הראשון של הקבוצה. בשנת 2011 עבר ווילי לקבוצת מלאגה הספרדית, והיה שותף לעלייתה ההיסטורית של הקבוצה לרבע גמר ליגת האלופות בעונת . ב-8 ביולי 2014 חתם קבאז'רו במנצ'סטר סיטי האנגלית. במנצ'סטר סיטי קבאז'רו בעיקר שימש כשוער שני ושיחק בגביע הליגה בה הוא זכה ב-2016 ובגביע הFA. למרות זאת, הוא ערך מספר הופעות בליגת האלופות וערך 23 הופעות בפרמיירליג. ב-1 ביולי 2017 חתם קבז'ארו בצ'לסי.

נבחרת 
קבאז'רו היה שותף לזכייתה של ארגנטינה הצעירה במונדיאל הנוער בשנת 2001. הוא היה בסגל הנבחרת האולימפית אשר זכתה במדליית הזהב באולימפיאדת אתונה (2004). ב-23 במרץ 2018 ערך את הופעת הבכורה שלו בנבחרת בניצחון 0–2 על  במשחק ידידות.
קבאז'רו זומן לסגל של ארגנטינה למונדיאל 2018 שם הציג יכולת גרועה כאשר איסלנד הבקיעה לו במשחק הראשון ובמשחק השני מסר את הכדור לרביץ' נגד קרואטיה (שם הכניסו לו שלושה שערים) ,לא עצר בעיטה מרחוק (קלה להצלה) של לוקה מודריץ' ושני שחקנים קרואטים עברו אותו בדרך לשער (אחד מהם היה רקיטיץ') והבקיעו לו ומאז החליף אותו פרנקו ארמני (שגם הוא הציג יכולת חלשה אך יותר טובה).

תארים
צ'לסי
הליגה האירופית: 2018/2019
ליגת האלופות: 2020/2021

קישורים חיצוניים 

 דף השחקן באתר מאלגה

כדורגלנים ארגנטינאים
שוערי כדורגל ארגנטינאים
כדורגלני בוקה ג'וניורס
כדורגלני אלצ'ה
כדורגלני ארסנאל דה סרנדי
כדורגלני מאלגה
כדורגלני מנצ'סטר סיטי
כדורגלני צ'לסי
כדורגלני סאות'המפטון
כדורגלני נבחרת ארגנטינה
אלופים אולימפיים ארגנטינאים: כדורגל
כדורגלנים באולימפיאדת אתונה (2004)
כדורגלני גביע הקונפדרציות 2005
כדורגלני מונדיאל 2018
ארגנטינאים ממוצא ספרדי
ספורטאים ארגנטינאים בספרד
ספורטאים ארגנטינאים באנגליה
ארגנטינאים שנולדו ב-1981